EYE2021 online: ħu sehem u sawwar il-futur Jekk għandek bejn is-16 u t-30 sena u tixtieq issawwar il-futur tal-Ewropa, ħu sehem fl-EYE2021 online u semma' leħnek. Matul l-ewwel ġimgħa ta' Ottubru, eluf ta' żgħażagħ mill-UE se jieħdu f'idejhom il-Parlament fi Strasburgu għall- Avveniment Ewropew taż-Żgħażagħ (EYE), biex jiddiskutu u jaqsmu l-ideat dwar kif għandu jissawwar il-futur tal-Ewropa. Fi Strasburgu, iż-żgħażagħ se jkollhom l-opportunità li jipparteċipaw f'dibattiti f'panel, workshops, attivitajiet sportivi, stands u rappreżentazzjonijiet artistiċi, kif ukoll jaqsmu l-ideat tagħhom ma' esperti, attivisti, influencers u dawk li jieħdu d-deċiżjonijiet. Ipparteċipa f'esperjenza virtwali Iżda m'għandekx għalfejn tkun fi Strasburgu biex tieħu sehem, EYE2021 tinkludi wkoll numru kbir ta' attivitajiet online. Ingħaqad mal- pjattaforma online bl-użu ta' kull tip ta' apparat jew billi tniżżel l-app iddedikata. Ħu sehem f'xandira diretta u aqsam l-ideat tiegħek, jew aġġorna ruħek aktar tard. Biex tikseb l-ikbar vantaġġ mill-esperjenza, irreġistra fuq il-pjattaforma, li tippermettilek: tibni network ma' parteċipanti, kelliema, organizzazzjonijiet oħra: tibgħat messaġġi lill-parteċipanti l-oħra u taqsam il-fehmiet tiegħek mal-kelliema/l-organizzazzjoni tiskopri l-organizzazzjonijiet taż-żgħażagħ u titgħallem aktar dwar il-ħidma tagħhom tibbukkja l-attivitajiet li jinteressawk billi tistaqsi mistoqsijiet, taqsam kummenti, twieġeb stħarriġ u titkellem ma' parteċipanti oħra f'ħin dirett tieħu sehem f'kompetizzjonijiet online u tirbaħ premjijiet L- attivitajiet online se jibdew fl-4 ta' Ottubru. Il-futur huwa tiegħek u tagħna EYE2021 se jirrappreżenta wkoll il-quċċata tal-proċess ta' konsultazzjoni taż-żgħażagħ tal-Parlament Ewropew għall- Konferenza dwar il-Futur tal-Ewropa . Aqsam l-ideat tiegħek fuq youthideas.eu qabel id-9 ta' Ottubru Il-parteċipanti EYE2021 se jesploraw l-ideat f'workshops u wara se jivvutaw dwarhom. Ir-riżultati mbgħad jiġu inklużi f'rapport, li se jiġi ppreżentat lill-membri tal-Konferenza u se jiddaħħal fid-dibattitu politiku. Segwi fuq il-midja soċjali billi tuża l-hastag: #EYE2021 Niżżel il-programm għall-attivitajiet b'attendenza fuq il-post u attivitajiet ibridi bejn it-8 u d-9 ta' Ottubru Aktar dwar EYE Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF